《岁晏过雪山关》
明代·郑旻

弭节度嵷巃，飘然似转蓬。登攀石磊磊，下瞰雾濛濛。

巘绝风霜劲，途逢岁月穷。客心君未觉，长剑倚崆峒。

作者简介：郑旻，字世卿。揭阳人。明世宗嘉靖三十五年（一五五六）进士。初授兵部主事，历武选郎中。出守大名、归德，累官至贵州布政使。卒于官。著有《峚山谈言》、《裒拙集》。清温汝能《粤东诗海》卷二九、清吴道镕《广东文徵作者考》卷四等有传。